VENDIM
Nr. 372, datë 20.6.2018

PËR KALIMIN NË PËRGJEGJËSI ADMINISTRIMI TË MINISTRISË SË KULTURËS DHE REVOKIMIN E SË DREJTËS SË PRONËSISË BASHKISË TIRANË, PËR SIPËRFAQEN PREJ 235 m2 , TË PASURISË ME NUMËR 1/256, ME SIPËRFAQE TOTALE 1644 m2, 
ME VENDNDODHJE NË ZONËN KADASTRALE 8150

Në mbështetje të nenit 100 të Kushtetutës, të neneve 10, 12, 13, 14 e 15, të ligjit nr. 8743, datë 22.2.2001, “Për pronat e paluajtshme të shtetit”, të ndryshuar, dhe shkronjës “a”, të nenit 8, të ligjit nr. 8744, datë 22.2.2001, “Për transferimin e pronave të paluajtshme të shtetit në njësitë e qeverisjes vendore”, të ndryshuar, me propozimin e ministrit të Kulturës dhe ministrit të Brendshëm, Këshilli i Ministrave

VENDOSI:

1. Kalimin në përgjegjësi administrimi të Ministrisë së Kulturës dhe revokimin e së drejtës së pronësisë Bashkisë Tiranë, për sipërfaqen prej 235 m2 të pasurisë me numër 1/256, me sipërfaqe totale 1644 m2, me vendndodhje në zonën kadastrale 8150, me qëllim zhvillimin e projektit “Rehabilitimi i Teatrit Kombëtar të Operës, Baletit dhe Ansamblit Popullor”, sipas hartave treguese që i bashkëlidhen këtij vendimi.
2. Në listën e inventarit, që i bashkëlidhet vendimit nr. 760, datë 20.12.2017, të Këshillit të Ministrave, “Për kalimin në pronësi të Bashkisë Tiranë, të njësisë administrative Tiranë, të disa pronave me vendndodhje në zonat kadastrale 8250, 8240, 8190, 8150”, sipërfaqja e pasurisë përmendur, në pikën 1 të këtij vendimi, bëhet 1409 m2.
3. Ngarkohen Ministria e Kulturës, Ministria e Brendshme, Bashkia Tiranë dhe Zyra Qendrore e Regjistrimit të Pasurive të Paluajtshme për zbatimin e këtij vendimi. 
Ky vendim hyn në fuqi pas botimit në Fletoren Zyrtare.

ZËVENDËSKRYEMINISTRI
Senida Mesi

